CELEX: 32018R0640
Language: el
Date: 2018-04-25 00:00:00
Title: Εκτελεστικός κανονισμός (ΕΕ) 2018/640 της Επιτροπής, της 25ης Απριλίου 2018, για τη θέσπιση εκ των προτέρων ενωσιακής επιτήρησης στις εισαγωγές ορισμένων προϊόντων αλουμινίου καταγωγής ορισμένων τρίτων χωρών

26.4.2018   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 106/7
            
         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2018/640 ΤΗΣ ΕΠΙΤΡΟΠΉΣ
   της 25ης Απριλίου 2018
   για τη θέσπιση εκ των προτέρων ενωσιακής επιτήρησης στις εισαγωγές ορισμένων προϊόντων αλουμινίου καταγωγής ορισμένων τρίτων χωρών
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (EE) 2015/478 του Ευρωπαϊκού Κοινοβουλίου και του Συμβουλίου, της 11ης Μαρτίου 2015, περί κοινού καθεστώτος εισαγωγών (1), και ιδίως το άρθρο 10,
   Έχοντας υπόψη τον κανονισμό (EE) 2015/755 του Ευρωπαϊκού Κοινοβουλίου και του Συμβουλίου, της 29ης Απριλίου 2015, περί κοινού καθεστώτος εισαγωγών από ορισμένες τρίτες χώρες (2), και ιδίως το άρθρο 7,
   Αφού ζήτησε τη γνώμη της επιτροπής διασφαλίσεων και κοινού καθεστώτος εξαγωγών,
   Εκτιμώντας τα ακόλουθα:
   
               (1)
            
            
               Σύμφωνα με το άρθρο 10 του κανονισμού (ΕΕ) 2015/478, όταν η εξέλιξη των εισαγωγών ενός προϊόντος υπάρχει κίνδυνος να επιφέρει ζημία στον ενωσιακό κλάδο παραγωγής και όταν τα συμφέροντα της Ένωσης το απαιτούν, μπορεί να επιβληθεί εκ των προτέρων ενωσιακή επιτήρηση. Το άρθρο 7 του κανονισμού (ΕΕ) 2015/755 προβλέπει τη δυνατότητα επιβολής εκ των προτέρων επιτήρησης όταν τα συμφέροντα της Ένωσης το απαιτούν.
            
         
               (2)
            
            
               Κατά την περίοδο από το 2013 έως το 2017 οι εισαγωγές προϊόντων αλουμινίου στην Ένωση αυξήθηκαν γενικά κατά 28 %, από 7,1 εκατ. τόνους σε 9,1 εκατ. τόνους. Κατά την ίδια περίοδο, οι τιμές των εισαγωγών αλουμινίου μειώθηκαν κατά 5 %.
            
         
               (3)
            
            
               Από τις αρχές της δεκαετίας του 2000, σημειώνεται σημαντική υπερπροσφορά ιδίως πρωτογενούς αλουμινίου. Το μεγαλύτερο μέρος της νέας ικανότητας δημιουργήθηκε στη Λαϊκή Δημοκρατία της Κίνας («Κίνα»). Η κύρια ικανότητα (τήξης) της Κίνας αυξήθηκε με ταχείς ρυθμούς την τελευταία δεκαετία, κατά τη διάρκεια της οποίας το 90 % του συνόλου της νέας ικανότητας ήταν εγκατεστημένη στην Κίνα. Περισσότερη από τη μισή ποσότητα πρωτογενούς αλουμινίου που παρέχεται παγκοσμίως προέρχεται από την Κίνα,, δηλαδή ποσοστό πολύ μεγαλύτερο από το 11 % στο οποίο ανερχόταν το 2006. Στην Ένωση, από τα 26 μεταλλουργεία που λειτουργούσαν το 2008, μόνο 16 βρίσκονται ακόμα σε λειτουργία και πολλά από αυτά κινδυνεύουν να κλείσουν.
            
         
               (4)
            
            
               Οι τιμές του πρωτογενούς αλουμινίου στην παγκόσμια αγορά μειώθηκαν κατά 37 % μεταξύ Σεπτεμβρίου 2011 και Σεπτεμβρίου 2016. Το 2017, αυξήθηκαν κατά 25 % και αντιστοιχούν ξανά σχεδόν στο 90 % των επιπέδων στα οποία κυμαίνονταν το 2011· ωστόσο, κάτι τέτοιο αντιπροσωπεύει μείωση περίπου 25 % σε πραγματικούς όρους από το 2011.
            
         
               (5)
            
            
               Παρόλο που η Κίνα, λόγω των φόρων εξαγωγής, εξάγει απευθείας πολύ περιορισμένες ποσότητες πρωτογενούς αλουμινίου, η πλεονάζουσα ικανότητά της μειώνει τις τιμές παγκοσμίως, καθώς το αλουμίνιο αποτελεί αντικείμενο εμπορίας σε παγκόσμιο επίπεδο και το μεταφορικό κόστος του είναι χαμηλό. Επιπλέον, η πλεονάζουσα παραγωγική ικανότητα πρωτογενούς αλουμινίου μειώνει τις τιμές των κατάντη ημικατεργασμένων και τελικών προϊόντων αλουμινίου που εξάγονται από την Κίνα σε άλλες αγορές.
            
         
               (6)
            
            
               Τον Απρίλιο του 2017, οι Ηνωμένες Πολιτείες της Αμερικής («Ηνωμένες Πολιτείες») ξεκίνησαν έρευνα σχετικά με τις επιπτώσεις των εισαγωγών αλουμινίου στην εθνική ασφάλεια σύμφωνα με το άρθρο 232 του νόμου των Ηνωμένων Πολιτειών για την ανάπτυξη του εμπορίου (Trade Expansion Act) του 1962 («άρθρο 232»). Η έρευνα αυτή είχε ως αποτέλεσμα την επιβολή πρόσθετων εισαγωγικών δασμών ύψους 10 % σε ένα ευρύ φάσμα προϊόντων αλουμινίου, όπως ανακοινώθηκε από τον πρόεδρο των Ηνωμένων Πολιτειών την 1η Μαρτίου 2018. Τα μέτρα αυτά τέθηκαν σε ισχύ στις 23 Μαρτίου 2018. Περαιτέρω αποτέλεσμά τους θα είναι η αποθάρρυνση των εξαγωγών προϊόντων αλουμινίου στις Ηνωμένες Πολιτείες. Δεδομένης της εμβέλειάς τους, τα μέτρα των Ηνωμένων Πολιτειών ενδέχεται να οδηγήσουν σε σημαντική εκτροπή του εμπορίου και συμπίεση των τιμών στην αγορά της Ένωσης.
            
         
               (7)
            
            
               Με βάση τις πρόσφατες τάσεις στις εισαγωγές προϊόντων αλουμινίου, την υφιστάμενη πλεονάζουσα ικανότητα, την τρέχουσα ευάλωτη κατάσταση του ενωσιακού κλάδου παραγωγής και την ενδεχόμενη εκτροπή του εμπορίου λόγω των μέτρων των Ηνωμένων Πολιτειών σύμφωνα με το άρθρο 232, ενδέχεται να προκύψει στο εγγύς μέλλον κίνδυνος πρόκλησης ζημίας στον ενωσιακό κλάδο παραγωγής.
            
         
               (8)
            
            
               Επομένως, το συμφέρον της Ένωσης απαιτεί να υπόκεινται οι εισαγωγές ορισμένων προϊόντων αλουμινίου στο σύστημα εκ των προτέρων ενωσιακής επιτήρησης, ώστε να παρασχεθούν διεξοδικές στατιστικές πληροφορίες που επιτρέπουν ταχεία ανάλυση των τάσεων των εισαγωγών από όλες τις τρίτες χώρες. Είναι απαραίτητη η ταχεία παροχή εμπορικών στοιχείων και η κατά το δυνατόν πρόβλεψή τους, ώστε να αντιμετωπιστεί η τρωτότητα της ενωσιακής αγοράς αλουμινίου λόγω των ξαφνικών αλλαγών στις παγκόσμιες αγορές αλουμινίου. Αυτό είναι ιδιαίτερα σημαντικό στην παρούσα κατάσταση, η οποία χαρακτηρίζεται από αβεβαιότητες ως προς την ενδεχόμενη εκτροπή του εμπορίου που μπορεί να προκληθεί από τα μέτρα των Ηνωμένων Πολιτειών σύμφωνα με το άρθρο 232.
            
         
               (9)
            
            
               Λόγω των εξελίξεων στην αγορά ορισμένων προϊόντων αλουμινίου, είναι σκόπιμο να περιληφθούν στο πεδίο αυτού του συστήματος και τα προϊόντα που απαριθμούνται στο παράρτημα I.
            
         
               (10)
            
            
               Η εσωτερική αγορά απαιτεί την ενοποίηση των διατυπώσεων τις οποίες πρέπει να ολοκληρώνουν οι ενωσιακοί εισαγωγείς ανεξάρτητα από τον τόπο εκτελωνισμού των εμπορευμάτων.
            
         
               (11)
            
            
               Για να διευκολυνθεί η συγκέντρωση στοιχείων, η θέση σε ελεύθερη κυκλοφορία των προϊόντων που καλύπτονται από τον παρόντα κανονισμό θα πρέπει να προϋποθέτει την προσκόμιση εγγράφου επιτήρησης που πληροί ενιαία κριτήρια. Η απαίτηση αυτή θα πρέπει να αρχίσει να ισχύει 15 ημερολογιακές ημέρες από την έναρξη ισχύος του παρόντος κανονισμού, έτσι ώστε να μην εμποδιστεί η θέση σε ελεύθερη κυκλοφορία των προϊόντων που βρίσκονται υπό μεταφορά προς την Ένωση και να δοθεί επαρκής χρόνος στους εισαγωγείς να ζητήσουν τα απαραίτητα έγγραφα.
            
         
               (12)
            
            
               Το έγγραφο αυτό θα πρέπει, μετά από απλή αίτηση του εισαγωγέα, να επικυρώνεται από τις αρχές των κρατών μελών εντός ορισμένης προθεσμίας, χωρίς ωστόσο να αποκτά ο εισαγωγέας δικαίωμα εισαγωγής. Κατά συνέπεια, το συγκεκριμένο έγγραφο μπορεί να χρησιμοποιείται μόνο για όσο διάστημα δεν μεταβάλλεται το καθεστώς εισαγωγής.
            
         
               (13)
            
            
               Τα έγγραφα επιτήρησης που εκδίδονται στο πλαίσιο των μέτρων εκ των προτέρων ενωσιακής επιτήρησης θα πρέπει να ισχύουν σε όλη την Ένωση, ανεξάρτητα από το κράτος μέλος έκδοσής τους.
            
         
               (14)
            
            
               Τα κράτη μέλη και η Επιτροπή θα πρέπει να ανταλλάσσουν τις πληροφορίες που συγκεντρώνονται στο πλαίσιο της εκ των προτέρων ενωσιακής επιτήρησης με τη μεγαλύτερη δυνατή πληρότητα.
            
         
               (15)
            
            
               Η έκδοση εγγράφων επιτήρησης, αν και υπόκειται σε ενιαίους όρους σε ενωσιακό επίπεδο, ανήκει στην αρμοδιότητα των εθνικών αρχών.
            
         
               (16)
            
            
               Με σκοπό να ελαχιστοποιηθούν οι άσκοποι περιορισμοί και να μη διαταραχθούν υπερβολικά οι δραστηριότητες εταιρειών κοντά στα σύνορα, οι εισαγωγές των οποίων το καθαρό βάρος δεν υπερβαίνει τα 2 500 Kg θα πρέπει να εξαιρεθούν από την εφαρμογή του παρόντος κανονισμού.
            
         
               (17)
            
            
               Η Ένωση βρίσκεται σε στενή σχέση οικονομικής ολοκλήρωσης με τη Νορβηγία, την Ισλανδία και το Λιχτενστάιν, στο πλαίσιο του Ευρωπαϊκού Οικονομικού Χώρου («ΕΟΧ»). Επίσης, σύμφωνα με τη συμφωνία για τον ΕΟΧ, τα μέλη του ΕΟΧ, καταρχήν, δεν εφαρμόζουν μέτρα εμπορικής άμυνας στις μεταξύ τους σχέσεις. Κατά συνέπεια, τα προϊόντα καταγωγής Νορβηγίας, Ισλανδίας και Λιχτενστάιν θα πρέπει να εξαιρεθούν από την εφαρμογή του παρόντος κανονισμού.
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   1.   Η θέση σε ελεύθερη κυκλοφορία στην Ένωση ορισμένων προϊόντων αλουμινίου που απαριθμούνται στο παράρτημα I του παρόντος κανονισμού υπόκειται σε εκ των προτέρων επιτήρηση από την Ένωση, σύμφωνα με τον κανονισμό (ΕΕ) 2015/478 και τον κανονισμό (ΕΕ) 2015/755. Αυτό ισχύει για εισαγωγές το καθαρό βάρος των οποίων υπερβαίνει το όριο των 2 500 kg που έχει οριστεί για κάθε μεμονωμένη δασμολογική και στατιστική ονοματολογία του ενωσιακού κωδικού («TARIC») που υπόκειται σε εκ των προτέρων επιτήρηση.
   2.   Η κατάταξη των προϊόντων που καλύπτονται από τον παρόντα κανονισμό βασίζεται στο TARIC. Η καταγωγή των προϊόντων που καλύπτει ο παρών κανονισμός καθορίζεται σύμφωνα με το άρθρο 60 του κανονισμού (ΕΕ) αριθ. 952/2013 του Ευρωπαϊκού Κοινοβουλίου και του Συμβουλίου (3).
   3.   Τα προϊόντα καταγωγής Νορβηγίας, Ισλανδίας και Λιχτενστάιν εξαιρούνται από την υποχρέωση που προβλέπεται στην παράγραφο 1.
   Άρθρο 2
   1.   Τα προϊόντα που αναφέρονται στο άρθρο 1 τίθενται σε ελεύθερη κυκλοφορία στην Ένωση μόνο με την προσκόμιση εγγράφου επιτήρησης που εκδίδεται από την αρμόδια αρχή η οποία έχει οριστεί από κράτος μέλος.
   2.   Η παράγραφος 1 αρχίζει να εφαρμόζεται 15 ημερολογιακές ημέρες από την έναρξη ισχύος του παρόντος κανονισμού.
   3.   Το έγγραφο επιτήρησης που αναφέρεται στην παράγραφο 1 εκδίδεται αυτομάτως από τις αρμόδιες αρχές των κρατών μελών, δωρεάν και για οποιαδήποτε ποσότητα ζητείται, εντός πέντε εργάσιμων ημερών από την υποβολή της αίτησης από οποιονδήποτε εισαγωγέα στην Ένωση, όπου και αν έχει την έδρα του στην Ένωση. Η αίτηση αυτή θεωρείται ότι έχει παραληφθεί από την αρμόδια εθνική αρχή το αργότερο τρεις εργάσιμες ημέρες μετά την υποβολή, εκτός εάν αποδεικνύεται διαφορετικά.
   4.   Το έγγραφο επιτήρησης που εκδίδεται από μία από τις αρμόδιες αρχές που παρατίθενται στο παράρτημα II ισχύει σε ολόκληρη την Ένωση.
   5.   Το έγγραφο επιτήρησης εκδίδεται με έντυπο σύμφωνο με το υπόδειγμα που παρατίθεται στο παράρτημα I του κανονισμού (ΕΕ) 2015/478 ή στο παράρτημα II του κανονισμού (ΕΕ) 2015/755 όσον αφορά τις εισαγωγές από τις τρίτες χώρες που απαριθμούνται στο παράρτημα I του κανονισμού (ΕΕ) 2015/755. Η αίτηση του εισαγωγέα περιλαμβάνει τα ακόλουθα στοιχεία:
   
               α)
            
            
               ονοματεπώνυμο και διεύθυνση του αιτούντος (συμπεριλαμβανομένων του αριθμού τηλεφώνου και της διεύθυνσης ηλεκτρονικού ταχυδρομείου ή του αριθμού φαξ και, εφόσον υπάρχει, του αριθμού μητρώου με τον οποίο αναγνωρίζεται ο αιτών ενώπιον αρμόδιας εθνικής αρχής), καθώς και αριθμό μητρώου ΦΠΑ, εφόσον υπόκειται σε ΦΠΑ·
            
         
               β)
            
            
               εάν συντρέχει περίπτωση, ονοματεπώνυμο και διεύθυνση του διασαφιστή ή τυχόν αντιπροσώπου του αιτούντος (συμπεριλαμβανομένων του αριθμού τηλεφώνου και της διεύθυνσης ηλεκτρονικού ταχυδρομείου ή του αριθμού φαξ)·
            
         
               γ)
            
            
               περιγραφή των εμπορευμάτων, με αναφορά:
               
                           —
                        
                        
                           της εμπορικής τους ονομασίας,
                        
                     
                           —
                        
                        
                           του κωδικού TARIC,
                        
                     
                           —
                        
                        
                           του τόπου καταγωγής και του τόπου προέλευσής τους·
                        
                     
         
               δ)
            
            
               της δηλωθείσας ποσότητας, σε kg, και, ενδεχομένως, σε οποιαδήποτε άλλη συμπληρωματική σχετική μονάδα (ζεύγη, τεμάχια κ.λπ.)·
            
         
               ε)
            
            
               την αξία κόστους, ασφάλισης και ναύλου («CIF») των εμπορευμάτων στα σύνορα της Ένωσης, σε ευρώ·
            
         
               στ)
            
            
               την παρακάτω δήλωση, με ημερομηνία και υπογραφή του αιτούντος και αναγραφή του ονοματεπωνύμου του με κεφαλαία γράμματα:
               «Ο υπογράφων βεβαιώνω ότι οι πληροφορίες που περιλαμβάνονται στην παρούσα αίτηση είναι ακριβείς και παρέχονται καλή την πίστει και ότι είμαι εγκατεστημένος στην Ένωση.»
            
         Ο εισαγωγέας προσκομίζει επίσης εμπορικό αποδεικτικό έγγραφο της πρόθεσής του να εισαγάγει, καθώς και αντίγραφο της σύμβασης πώλησης ή αγοράς και του προτιμολογίου. Ενδεχομένως, σε περιπτώσεις, για παράδειγμα, που τα εμπορεύματα δεν αγοράζονται απευθείας από τη χώρα παραγωγής, ο εισαγωγέας προσκομίζει πιστοποιητικό παραγωγής το οποίο χορηγεί ο παραγωγός αλουμινίου.
   6.   Με την επιφύλαξη ενδεχόμενων τροποποιήσεων των ισχυόντων κανονισμών για τις εισαγωγές ή των αποφάσεων που λαμβάνονται στο πλαίσιο συμφωνίας ή της διαχείρισης ποσόστωσης:
   
               —
            
            
               η περίοδος ισχύος του εγγράφου επιτήρησης καθορίζεται σε τέσσερις μήνες,
            
         
               —
            
            
               η ισχύς των εγγράφων επιτήρησης που δεν χρησιμοποιήθηκαν ή χρησιμοποιήθηκαν μερικώς είναι δυνατό να παραταθεί κατά χρονικό διάστημα ίσης διάρκειας.
            
         7.   Οι αρμόδιες αρχές μπορούν να επιτρέψουν την υποβολή διασαφήσεων ή αιτήσεων που διαβιβάζονται ή εκτυπώνονται με ηλεκτρονικά μέσα, σύμφωνα με τους όρους που καθορίζουν οι ίδιες. Ωστόσο, όλα τα έγγραφα και τα αποδεικτικά στοιχεία πρέπει να τίθενται στη διάθεση των αρμόδιων αρχών κατόπιν αιτήματος.
   8.   Οι εθνικές αρχές μπορούν να εκδίδουν το έγγραφο επιτήρησης όχι μόνο σε έντυπη αλλά και σε ηλεκτρονική μορφή, ώστε να διευκολύνονται ο χειρισμός και η διαβίβασή του.
   Άρθρο 3
   1.   Το γεγονός ότι η τιμή μονάδας βάσει της οποίας πραγματοποιείται η συναλλαγή αποκλίνει από την τιμή που αναγράφεται στο έγγραφο επιτήρησης κατά ποσοστό μικρότερο από 5 % προς τα πάνω ή προς τα κάτω ή ότι η συνολική ποσότητα των προϊόντων που παρουσιάζονται προς εισαγωγή υπερβαίνει την ποσότητα που αναγράφεται στο έγγραφο επιτήρησης κατά ποσοστό μικρότερο από 5 % δεν εμποδίζει τη θέση σε ελεύθερη κυκλοφορία των εν λόγω προϊόντων.
   2.   Οι αιτήσεις για έγγραφα επιτήρησης καθώς και τα ίδια τα έγγραφα έχουν εμπιστευτικό χαρακτήρα. Η διαβίβασή τους περιορίζεται αποκλειστικά στις αρμόδιες αρχές και τον αιτούντα.
   Άρθρο 4
   1.   Τα κράτη μέλη προβαίνουν σε όσο το δυνατόν περισσότερο τακτικές και επικαιροποιημένες γνωστοποιήσεις στην Επιτροπή. Τουλάχιστον έως την τελευταία ημέρα κάθε μήνα, γνωστοποιούνται στην Επιτροπή λεπτομέρειες των ποσοτήτων και των αξιών (υπολογιζόμενων σε ευρώ) για τις οποίες έχουν εκδοθεί έγγραφα επιτήρησης. Οι πληροφορίες παρέχονται από τα κράτη μέλη ανά προϊόν, κωδικό TARIC και χώρα.
   2.   Τα κράτη μέλη γνωστοποιούν παρατυπίες ή περιπτώσεις απάτης που ενδεχομένως διαπιστώνουν και, ανάλογα με την περίπτωση, διευκρινίζουν τους λόγους για τους οποίους αρνήθηκαν τη χορήγηση εγγράφου επιτήρησης.
   Άρθρο 5
   Τυχόν κοινοποιήσεις που προβλέπονται στον παρόντα κανονισμό διαβιβάζονται στην Ευρωπαϊκή Επιτροπή ηλεκτρονικά μέσω του ενοποιημένου δικτύου που έχει δημιουργηθεί για τον σκοπό αυτό, εκτός αν, για επιτακτικούς τεχνικούς λόγους, απαιτείται προσωρινά η χρησιμοποίηση άλλων μέσων επικοινωνίας.
   Άρθρο 6
   Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.
   Ο παρών κανονισμός εφαρμόζεται από την επομένη της δημοσίευσής του στην Επίσημη Εφημερίδα της Ευρωπαϊκής Ένωσης έως τις 15 Μαΐου 2020.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 25 Απριλίου 2018.
      
         
            Για την Επιτροπή
         
         
            Ο Πρόεδρος
         
         Jean-Claude JUNCKER
      
   
   
      (1)  ΕΕ L 83 της 27.3.2015, σ. 16.
   
      (2)  ΕΕ L 123 της 19.5.2015, σ. 33.
   
      (3)  Κανονισμός (ΕΕ) αριθ. 952/2013 του Ευρωπαϊκού Κοινοβουλίου και του Συμβουλίου, της 9ης Οκτωβρίου 2013, για τη θέσπιση του ενωσιακού τελωνειακού κώδικα (ΕΕ L 269 της 10.10.2013, σ. 1).
   
      ΠΑΡΑΡΤΗΜΑ I
      
         Κατάλογος προϊόντων που υπόκεινται σε εκ των προτέρων επιτήρηση από την Ένωση
      
      
                   
               
               
                  7601
               
            
                   
               
               
                  7604
               
            
                   
               
               
                  7605
               
            
                   
               
               
                  7606
               
            
                   
               
               
                  7607
               
            
                   
               
               
                  7608
               
            
                   
               
               
                  7609
               
            
                   
               
               
                  7616.99
               
            
   
      ΠΑΡΑΡΤΗΜΑ II
      
         
            СПИСЪК НА КОМПЕТЕНТНИТЕ НАЦИОНАЛНИ ОРГАНИ
         
      
      
         
            LISTA DE LAS AUTORIDADES NACIONALES COMPETENTES
         
      
      
         
            SEZNAM PŘÍSLUŠNÝCH VNITROSTÁTNÍCH ORGÁNŮ
         
      
      
         
            LISTE OVER KOMPETENTE NATIONALE MYNDIGHEDER
         
      
      
         
            LISTE DER ZUSTÄNDIGEN BEHÖRDEN DER MITGLIEDSTAATEN
         
      
      
         
            PÄDEVATE RIIKLIKE ASUTUSTE NIMEKIRI
         
      
      
         
            ΔΙΕΥΘΥΝΣΕΙΣ ΤΩΝ ΑΡΧΩΝ ΕΚΔΟΣΗΣ ΑΔΕΙΩΝ ΤΩΝ ΚΡΑΤΩΝ ΜΕΛΩΝ
         
      
      
         
            LIST OF THE COMPETENT NATIONAL AUTHORITIES
         
      
      
         
            LISTE DES AUTORITÉS NATIONALES COMPÉTENTES
         
      
      
         
            POPIS NADLEŽNIH NACIONALNIH TIJELA
         
      
      
         
            ELENCO DELLE COMPETENTI AUTORITÀ NAZIONALI
         
      
      
         
            VALSTU KOMPETENTO IESTĀŽU SARAKSTS
         
      
      
         
            ATSAKINGŲ NACIONALINIŲ INSTITUCIJŲ SĄRAŠAS
         
      
      
         
            AZ ILLETÉKES NEMZETI HATÓSÁGOK LISTÁJA
         
      
      
         
            LISTA TAL-AWTORITAJIET NAZZJONALI KOMPETENTI
         
      
      
         
            LIJST VAN BEVOEGDE NATIONALE INSTANTIES
         
      
      
         
            WYKAZ WŁAŚCIWYCH ORGANÓW KRAJOWYCH
         
      
      
         
            LISTA DAS AUTORIDADES NACIONAIS COMPETENTES
         
      
      
         
            LISTA AUTORITĂȚILOR NAȚIONALE COMPETENTE
         
      
      
         
            ZOZNAM PRÍSLUŠNÝCH ŠTÁTNYCH ORGÁNOV
         
      
      
         
            SEZNAM PRISTOJNIH NACIONALNIH ORGANOV
         
      
      
         
            LUETTELO TOIMIVALTAISISTA KANSALLISISTA VIRANOMAISISTA
         
      
      
         
            FÖRTECKNING ÖVER BEHÖRIGA NATIONELLA MYNDIGHETER
         
      
      
         BELGIQUE/BELGIË
      
      
                  Service public fédéral de l'économie, des PME, des classes moyennes et de l'énergie
               
            
                  Direction générale du potentiel économique
               
            
                  Service des licences
               
            
                  rue du Progrès 50
               
            
                  B-1210 Bruxelles
               
            
                  Φαξ (32-2) 277 50 63
               
            
                  Federale Overheidsdienst Economie, KMO,
               
            
                  Middenstand & Energie
               
            
                  Algemene Directie Economisch Potentieel
               
            
                  Dienst Vergunningen
               
            
                  Vooruitgangstraat 50
               
            
                  B-1210 Brussel
               
            
                  Φαξ (32-2) 277 50 63
               
            
         БЪЛГАРИЯ
      
      
                  Министерство на икономиката
               
            
                  дирекция “Регистриране, лицензиране и контрол”
               
            
                  ул. “Славянска” № 8
               
            
                  1052 София
               
            
                  Φαξ (359-2) 981 50 41
               
            
         ČESKÁ REPUBLIKA
      
      
                  Ministerstvo průmyslu a obchodu
               
            
                  Licenční správa
               
            
                  Na Františku 32
               
            
                  CZ-110 15 Praha 1
               
            
                  Φαξ (420) 224 21 21 33
               
            
         DANMARK
      
      
                  Danish Business Authority
               
            
                  Ministry of Industry, Business and Financial Affairs
               
            
                  Langelinie Allé 17
               
            
                  DK-2100 Copenhagen O
               
            
                  Τηλ. +45 3529 1574
               
            
                  Ηλ. ταχυδρομείο: dogjro@erst.dk
               
            
         DEUTSCHLAND
      
      
                  Bundesamt für Wirtschaft und Ausfuhrkontrolle, (BAFA)
               
            
                  Frankfurter Straße 29—35
               
            
                  D-65760 Eschborn 1
               
            
                  Φαξ (49) 6196 90 88 00
               
            
                  Ηλ. ταχυδρομείο: einfuhr@bafa.bund.de
               
            
         EESTI
      
      
                  Majandus- ja Kommunikatsiooniministeerium
               
            
                  Harju 11
               
            
                  EE-15072 Tallinn
               
            
                  Φαξ +372 631 3660
               
            
         IRELAND
      
      
                  Department of Jobs, Enterprise and Innovation
               
            
                  Import/Export Licensing Unit
               
            
                  23 Kildare Street
               
            
                  IE- Dublin 2
               
            
                  Φαξ + 353-1-631 25 62
               
            
         ΕΛΛΑΔΑ
      
      
                  Υπουργείο Οικονομίας και Ανάπτυξης
               
            
                  Γενική Διεύθυνση Διεθνούς Οικονομικής και Εμπορικής Πολιτικής
               
            
                  Δ/νση Συντονισμού Εμπορίου και Εμπορικών Καθεστώτων
               
            
                  Τμήμα Β': Ειδικών Καθεστώτων Εισαγωγών
               
            
                  Οδός Κορνάρου 1
               
            
                  ΤΚ 105 63 Αθήνα
               
            
                  Τηλ. +30 210 3286041-43
               
            
                  Φαξ +30 210 3286094
               
            
                  Ηλ. ταχυδρομείο: e3a@mnec.gr
               
            
         ESPAÑA
      
      
                  Ministerio de Economía y Competitividad
               
            
                  Secretaría de Estado de Comercio
               
            
                  Subdirección General de Política Comercial de la Unión Europea y Comercio Internacional de Productos Industriales
               
            
                  Paseo de la Castellana 162, 28046 Madrid
               
            
                  (+ 34) 91 349 36 70
               
            
                  vigilanciasiderurgica@comercio.mineco.es
               
            
         FRANCE
      
      
                  Ministère de l'économie, de l'industrie et du numérique
               
            
                  Direction générale des entreprises
               
            
                  Bureau des matériaux
               
            
                  67, rue Barbès
               
            
                  BP 80001
               
            
                  94201 Ivry-sur-Seine Cedex
               
            
                  Τηλ. +33.1.79.84.33.52
               
            
                  surveillance-acier.dge@finances.gouv.fr
               
            
         REPUBLIKA HRVATSKA
      
      
                  Ministarstvo financija
               
            
                  Carinska uprava
               
            
                  Alexandera von Humboldta 4a
               
            
                  10000 Zagreb
               
            
                  Τηλ. (385) 1 6211321
               
            
                  Φαξ (385) 1 6211014
               
            
         ITALIA
      
      
                  Ministero dello Sviluppo Economico
               
            
                  Direzione Generale per la Politica Commerciale
               
            
                  DIV. III
               
            
                  Viale America, 341
               
            
                  I-00144 Roma
               
            
                  Φαξ (39) 06 59 93 26 36
               
            
                  Ηλ. ταχυδρομείο: dgpci.div3@mise.gov.it
               
            
         ΚΥΠΡΟΣ
      
      
                  Υπουργείο Ενέργειας, Εμπορίου, Βιομηχανίας και Τουρισμού
               
            
                  Υπηρεσία Εμπορίου
               
            
                  Κλάδος Έκδοσης Αδειών Εισαγωγής/Εξαγωγής
               
            
                  Οδός Ανδρέα Αραούζου 6
               
            
                  CY-1421 Λευκωσία
               
            
                  Φαξ (357) 22 37 54 43, (357) 22 37 51 20
               
            
                  pevgeniou@mcit.gov.cy
               
            
         LATVIJA
      
      
                  Latvijas Republikas Ārlietu ministrija
               
            
                  K. Valdemāra iela 3
               
            
                  LV-1395 Rīga
               
            
                  Φαξ +371-67 828 121
               
            
                  licencesana@mfa.gov.lv
               
            
         LIETUVA
      
      
                  Lietuvos Respublikos ūkio ministerija
               
            
                  Investicijų ir eksporto departamentas
               
            
                  Gedimino pr. 38/2
               
            
                  LT-01104 Vilnius
               
            
                  Φαξ +370 706 64 762
               
            
                  vienaslangelis@ukmin.lt
               
            
         LUXEMBOURG
      
      
                  Ministère de l'économie et du commerce extérieur
               
            
                  Office des licences
               
            
                  BP 113
               
            
                  L-2011 Luxembourg
               
            
                  Φαξ (352) 46 61 38
               
            
         MAGYARORSZÁG
      
      
                  Magyar Kereskedelmi Engedélyezési Hivatal
               
            
                  Németvölgyi út 37-39.
               
            
                  HU-1124 Budapest
               
            
                  Φαξ +36-1 4585 828
               
            
                  Ηλ. ταχυδρομείο: keo@mkeh.gov.hu
               
            
         MALTA
      
      
                  Commerce Department
               
            
                  Trade Services Directorate
               
            
                  Lascaris Bastions
               
            
                  Daħlet Ġnien is-Sultan
               
            
                  Valletta
               
            
                  VLT 1933
               
            
         NEDERLAND
      
      
                  Belastingdienst/Douane Groningen
               
            
                  Centrale Dienst voor In- en Uitvoer (CDIU)
               
            
                  Postadres: Postbus 3070, 6401 DN Heerlen
               
            
                  Bezoekadres: Kempkensberg 12, Groningen
               
            
                  Τηλ. 088 - 1512122
               
            
         ÖSTERREICH
      
      
                  Bundesministerium für Wissenschaft, Forschung und Wirtschaft
               
            
                  Abteilung C2/9 - Außenwirtschaftskontrolle
               
            
                  A- 1011 Wien, Stubenring 1
               
            
                  POST.C29@bmwfw.gv.at
               
            
                  Φαξ 01/71100/8048366
               
            
         POLSKA
      
      
                  Ministerstwo Rozwoju
               
            
                  Plac Trzech Krzyży 3/5
               
            
                  00-507 Warszawa
               
            
                  Polska
               
            
                  Φαξ (48-22) 693 40 21/693 40 22
               
            
         PORTUGAL
      
      
                  Ministério das Finanças
               
            
                  Autoridade Tributária e Aduaneira
               
            
                  Rua da Alfândega, n.o 5, r/c
               
            
                  P-1149-006 Lisboa
               
            
                  Τηλ. (+ 351)218813843
               
            
                  Φαξ (+ 351) 218813986
               
            
                  dsl@at.gov.pt
               
            
         ROMÂNIA
      
      
                  Ministerul pentru Mediul de Afaceri, Comerț și Antreprenoriat
               
            
                  Direcția Politici Comerciale și Afaceri Europene
               
            
                  Calea Victoriei nr. 152, sector 1
               
            
                  București cod 010096
               
            
                  Τηλ. +40 21 40 10 552
               
            
                  Φαξ +40 21 40 10 594
               
            
                  Ηλ. ταχυδρομείο: cristi.diaconeasa@dce.gov.ro
               
            
                  paul.onucu@dce.gov.ro
               
            
         SLOVENIJA
      
      
                  Ministrstvo za finance
               
            
                  Finančna uprava Republike Slovenije
               
            
                  Finančni urad Kranj
               
            
                  Oddelek za TARIC
               
            
                  Spodnji Plavž 6c
               
            
                  SI-4270 Jesenice
               
            
                  Τηλ. +386 4 202 75 83
               
            
                  Φαξ +386 4 202 49 69
               
            
                  Ηλ. ταχυδρομείο: taric.fu@gov.si
               
            
         SLOVENSKO
      
      
                  Ministerstvo hospodárstva
               
            
                  Mierová 19
               
            
                  827 15 Bratislava 212 Tel.
               
            
                  Slovenská republika
               
            
                  Φαξ (421-2) 43 42 39 15
               
            
         SUOMI/FINLAND
      
      
                  Tulli
               
            
                  PL 512
               
            
                  FI-00101 Helsinki
               
            
                  Sähköposti: ennakkotarkkailu@tulli.fi
               
            
                  Tullen
               
            
                  PB 512
               
            
                  FI-00101 Helsingfors
               
            
                  Ηλ. ταχυδρομείο: ennokkotarkkailu@tulli.fi
               
            
         SVERIGE
      
      
                  Kommerskollegium
               
            
                  Box 6803
               
            
                  S-113 86 Stockholm
               
            
                  Φαξ (46-8) 30 67 59
               
            
                  registrator@kommers.se
               
            
         UNITED KINGDOM
      
      
                  Department for International Trade
               
            
                  Import Licensing Branch
               
            
                  enquiries.ilb@trade.gsi.gov.uk